open-index/open-wikipedia-markdown huggingface dataset:
เกลือเสริมไอโอดีน

**เกลือเสริมไอโอดีน** () เป็นเกลือแกงที่ผสมเกลือที่มีส่วนประกอบของไอโอดีนหลายชนิดเล็กน้อย การรับประทานไอโอดีนช่วยป้องกันการขาดไอโอดีน ซึ่งมีประชากรกว่า 2 พันล้านคนทั่วโลกที่ได้รับผลกระทบจากการขาดไอโอดีนและเป็นสาเหตุซึ่งนำไปสู่ความบกพร่องทางสติปัญญา นอกจากนี้ การขาดไอโอดีนยังก่อให้เกิดปัญหาในต่อมไทรอยด์ รวมไปถึงคอพอกประจำถิ่น ในหลายประเทศ การขาดไอโอดีนเป็นปัญหาสาธารณสุขที่พบได้ทั่วไปซึ่งสามารถแก้ไขได้โดยการเสริมไอโอดีนในเกลือ

ไอโอดีนเป็นจุลธาตุที่พบได้ตามอาหารที่ได้จากธรรมชาติในหลายพื้นที่ของโลก อย่างไรก็ตาม เมื่อปริมาณไอโอดีนในดินธรรมชาติมีน้อยและไม่พบในผักเลย การเสริมไอโอดีนในเกลือจะช่วยให้ร่างกายมนุษย์ได้รับไอโอดีนปริมาณน้อยแต่เพียงพอสำหรับความต้องการ

## แง่มุมทางเคมี ชีวเคมี และสารอาหาร
ส่วนประกอบอนินทรีย์สี่ตัวที่ถูกใช้เป็นแหล่งไอโอดีนในเกลือเสริมไอโอดีน ขึ้นอยู่กับผู้ผลิต ได้แก่ โพแทสเซียมไอโอเดต โพแทสเซียมไอโอไดน์ โซเดียมไอโอเดต และโซเดียมไอโอไดน์ ซึ่งสารประกอบเหล่านี้มีความจำเป็นต่อชีวสังเคราะห์ฮอร์โมนไทรอกซิน (T4) และไตรไอโอโดไทโรนีน (T3) ซึ่งจำเป็นสำหรับต่อมไทรอยด์ 

เกลือบริโภคสามารถเสริมโปรตีนได้โดยการฉีดสารละลายโพแทสเซียมไอโอเดต โดยสารละลาย 60 มิลลิลิตรสามารถใช้ได้กับเกลือ 1 ตัน เกลือเป็นอาหารที่จำเป็นต่อการได้รับไอโอดีนของสาธารณะเนื่องจากมีการบริโภคเกลือในปริมาณที่ค่อนข้างทำนายได้

หมวดหมู่:ไอโอดีน
หมวดหมู่:วิทยาต่อมไร้ท่อ
หมวดหมู่:เกลือ
อัจฉรา ทองเทพ

**อัจฉรา ทองเทพ**  หรือชื่อใหม่ว่า  **เมธิกาญจน์ ทองสมิทธิพัฒน์** (เกิด 23 ธันวาคม พ.ศ. 2515)  เป็นนักแสดงหญิงชาวไทย รองอันดับ 1 มิสทีนไทยแลนด์ ปี 2535

## ประวัติ
**อัจฉรา ทองเทพ** มีชื่อเล่นว่า **เอ๋** เกิดเมื่อวันที่ 23 ธันวาคม พ.ศ. 2515 นักแสดงหญิงชาวไทย และเป็นนางเอกละครที่มีผลงานละครในแนวจักร ๆ วงศ์ ๆ ทางสถานีโทรทัศน์สีกองทัพบกช่อง 7 เป็นชาวตำบลเคร็ง อำเภอร่อนพิบูลย์ จังหวัดนครศรีธรรมราช เข้าวงการบันเทิงโดยการประกวดมิสทีนไทยแลนด์ ปี 2535  และได้รับตำแหน่งรองอันดับ 1 มิสทีนไทยแลนด์ ปี 2535 หลังจากนั้นได้เล่นละครอีกหลายเรื่อง เป็นนางเอกคู่ขวัญคู่กับ ปริญญา ปุ่นสกุล

เธอป่วยเป็นโรคเอสแอลอี (SLE) หรือโรคพุ่มพวง จึงออกจากวงการแสดงเพื่อไปรักษาสุขภาพ ในช่วงปี 2550 มีข่าวออกมาว่า เอ๋ อัจฉรา ทองเทพ ได้เสียชีวิตแล้ว เพราะโรคเอสแอลอีที่เธอป่วยอยู่ ภายหลังเธอได้ออกมาโต้ข่าวของตัวเอง  ณ  ห้องกำแพงเพชร 2 โรงแรมโซฟิเทล เซ็นทรัล ลาดพร้าว  และบอกว่ายังไม่ได้เสียชีวิตอย่างที่เป็นข่าว  และเมื่อวันที่ 12 มิถุนายน พ.ศ. 2557  เธอถูกนำส่งโรงพยาบาล พบว่าเป็นโรคเส้นเลือดหัวใจตีบเฉียบพลัน

ด้านชีวิตส่วนตัว เคยสมรสกับนายชาดา ไทยเศรษฐ์ สมาชิกสภาผู้แทนราษฎร จังหวัดอุทัยธานี สังกัดพรรคภูมิใจไทย เมื่อวันที่ 1 กรกฎาคม พ.ศ. 2544 ที่มัสยิดอำเภอพยุหะคีรี จังหวัดนครสวรรค์ และมีบุตรสาวด้วยกัน 1 คน  ชื่อ อัญญิกา ทองเทพ (ชื่อเล่น อัญ)
ปัจจุบันเธอได้หย่ากับนายชาดา ไทยเศรษฐ์และเปลี่ยนชื่อและนามสกุลเป็น เมธิกาญจน์ ทองสมิทธิพัฒน์
ปัจจุบันเธอประกอบธุรกิจส่วนตัวเกี่ยวกับก่อสร้าง และเครื่องสำอาง ล่าสุดเตรียมเปิดค่ายมวยอัจฉรา และกลับมารับงานละครเรื่องอำแดงเหมือนกับนายริด ในปี พ.ศ. 2555

## ผลงาน
### ละครโทรทัศน์

### ภาพยนตร์
* 2557 -  ขรัวโต อมตะเถระกรุงรัตนโกสินทร์

## รางวัล
* รองอันดับ 1 มิสทีนไทยแลนด์ ปี 1992

## อ้างอิง

หมวดหมู่:นักแสดงหญิงชาวไทย
หมวดหมู่:บุคคลจากอำเภอร่อนพิบูลย์‎
หมวดหมู่:คู่สมรสของนักการเมืองไทย
หมวดหมู่:มิสทีนไทยแลนด์
หมวดหมู่:นางงามไทย
หมวดหมู่:นักแสดงจากจังหวัดนครศรีธรรมราช
หวงยี่หลาง

**หวงยี่หลาง** (; ) หรือ **โทนี่ หว่อง** เป็นนักวาดการ์ตูนชาวฮ่องกง เกิดเมื่อวันที่ 27 มีนาคม พ.ศ. 2493 ที่เมืองเจียงเหมิน มณฑลกวางตุ้ง ประเทศจีน

## ผลงาน
* จอมคนแผ่นดินเดือด เป็นผู้ดูแลการผลิต
* ดราก้อนแมน (DRAGONMAN EPISODE : I)
* ตำนานจักรพรรดิ จูหยวนจางจอมจักรพรรดิ (LEGEND OF AN EMPEROR 6) 
* ตำนานจักรพรรดิ ฉบับจีฟา  (LEGEND OF AN EMPEROR EPISODE I)
* ตำนานจักรพรรดิ มังกรราชวงศ์ถัง    (LEGEND OF EMPEROR II)
* ตำนานจักรพรรดิ สามก๊ก (LEGEND OF AN EMPEROR 7)
* ตำนานจักรพรรดิ อภินิหารฝ่ามือยูไล  (LEGEND OF AN EMPEROR V) 
* เทพเพลิงเมฆา ภาค 1  
* เทพเพลิงเมฆา ภาค 2  
* นักสู้คะนองศึก   
* ผู้กล้าพญายม มือปราบพญายม ภาคพิเศษ   
* ฝ่ามือเทพยูไล หลงเจี้ยนเฟย
* ฝ่ามือยูไล ภาคยอดยุทธ์ฟ้าประทาน
* มังกรคู่สู้สิบทิศ
* มังกรทลายฟ้า
* มังกรหยก จอมยุทธ์ล่าอินทรี (The Eagle Shooting Heroes)
* ยิปมัน ยอดกังฟูสู้ยิบตา     
* ศึกเทพศาสตรา (MAGIC WEAPON)  
* ศึกเทพศาสตรา เดชผลึกฟ้า 5 วิถี (Magic Weapon 3)
* ศึกเทพศาสตรา เดชผลึกฟ้า 5 วิถี 2 (Magic Weapon 3.5)
* ศึกเทพศาสตรา ภาคกำเนิดเทพศาสตรา  
* ศึกเทพศาสตราแค้นศาสตราจอมราชันย์
* ศึกลำน้ำเลือด (LEGEND OF AN EMPEROR III) 
* สำนักพยัคฆ์มังกร (Dragon Tiger Gate)
* เสือมังกร 5 ภพ    
* เสือมังกร 5 ภพ V
* เสือมังกร5ภพ W  
* หน่วยรบพิทักษ์จักรวาล (GALAXY PRIDE)
* หวังฟงเหลย อสูรคลั่งหมัดปีศาจ
* หวังเสี่ยวหลง ไอ้หนุ่มมังกรอหังการ
* เฮ้งบ่อกี้ จอมยุทธ์พยัคฆ์หมัดเมา

## อ้างอิง

## แหล่งข้อมูลอื่น
* Kingcomics 
* Wong Yuk Long at Lambiek's COmiclopedia
* ''Batman: Hong Kong'' review
* Giant Robot Interview 
* https://www.imdb.com/name/nm1225237/

หมวดหมู่:นักเขียนการ์ตูนชาวฮ่องกง
หมวดหมู่:สำนักพยัคฆ์มังกร
หมวดหมู่:นักเขียนนิยายกำลังภายใน
หมวดหมู่:หวงยี่หลาง
กองทัพคันโต

หรือ **กองทัพกวันตง** (; , ความหมาย: "กองทัพประตูตะวันออก") คือกลุ่มกองทัพของกองทัพบกจักรวรรดิญี่ปุ่นในช่วงต้นคริสต์ศตวรรษที่ 20 นับเป็นกองกำลังที่ใหญ่ที่สุดและทรงเกียรติที่สุดของกองทัพจักรวรรดิ นายทหารหลายนายจากหน่วยนี้ เช่น เสนาธิการทหารเซย์ชิโร อิทะงะกิ หรือ พลเอกฮิเดกิ โตโจ ต่างได้ดำรงตำแหน่งระดับสูงทั้งในราชการทหารและรัฐบาลพลเรือนของญี่ปุ่น อนึ่ง กองทัพคันโตยังเป็นหน่วยที่มีส่วนรับผิดชอบอย่างยิ่งในการก่อตั้งจักรวรรดิแมนจูกัว อันเป็นรัฐหุ่นเชิดภายใต้การยึดครองของญี่ปุ่น

## รายนามผู้บังคับบัญชา
#### ผู้บัญชาการกองทัพคันโต

#### เสนาธิการกองทัพคันโต

## อ้างอิง

### หนังสือ
* 
* 
* 
* Glantz, LTC David M., "August Storm: The Soviet 1945 Strategic Offensive in Manchuria". Leavenworth Papers No. 7, Combat Studies Institute, February 1983, Fort Leavenworth Kansas.
* 
* 
* 
* 
* 
* 
* Young, C. Walter (1931). ''The International Legal Status of the Kwantung Leased Territory''
* 

### แหล่งข้อมูลอื่น
* 


หมวดหมู่:หน่วยและรูปขบวนทหารกองทัพบกจักรวรรดิญี่ปุ่น
หมวดหมู่:หมู่กองทัพ
หมวดหมู่:หมู่กองทัพในสงครามโลกครั้งที่สอง
หมวดหมู่:สงครามจีน–ญี่ปุ่นครั้งที่สอง
หมวดหมู่:ประเทศแมนจู
หมวดหมู่:ประวัติศาสตร์แมนจูเรีย
หมวดหมู่:อาชญากรรมสงครามของญี่ปุ่น
อูเอโนะ

[thumb|ด้านหน้า[สถานีรถไฟอูเอโนะ]]
[thumb|การชมดอกซากูระใน[สวนอูเอโนะ]]
[thumb|[บึงชิโนบาซุ และหลังคาของหอเบ็นเต็นโด]]

**อูเอโนะ**  () เป็นย่านที่ตั้งอยู่ในเขตไทโต กรุงโตเกียว ประเทศญี่ปุ่น ย่านนี้เป็นย่านที่มีชื่อเสียงจากการเป็นที่ตั้งของสถานีรถไฟอูเอโนะ () และสวนอูเอโนะ ()

ย่านอูเอโนะยังเป็นที่ตั้งของสถานที่ทางวัฒนธรรมที่น่าชมอีกหลายแห่ง เช่น พิพิธภัณฑสถานแห่งชาติโตเกียว พิพิธภัณฑ์ศิลปะตะวันตกแห่งชาติ พิพิธภัณฑ์วิทยาศาสตร์แห่งชาติ และหอประชุมที่เป็นสถานที่จัดแสดงคอนเสิร์ตใหญ่ ๆ เป็นต้น

ย่านอูเอโนะมีวัดทางพุทธศาสนาในย่านนี้อีกหลายแห่ง เช่น หอเบ็นเต็นโด () ที่สร้างอุทิศให้เทพีเบ็นไซเต็ง () หรือพระสุรัสวดี ที่ทางญี่ปุ่นถือเป็นเทพีในพุทธศาสนา วันนี้ตั้งอยู่บนเกาะในบึงชิโนบาซุ () และวัดคันเอจิ () วัดสำคัญของรัฐบาลโชกุนโทกูงาวะในยุคเอโดะ วัดนี้มีเจดีย์ตั้งอยู่ในบริเวณของสวนอูเอโนะด้วย ในบริเวณใกล้กับวัดคันเอจิ มีศาลเจ้าโทโชงู () เป็นศาลเจ้าชินโตที่สร้างอุทิศแด่โทกูงาวะ อิเอยาซุ โชกุนผู้สถาปนารัฐบาลเอโดะ และเมืองเอโดะ (ต่อมาคือกรุงโตเกียว) เป็นเมืองหลวงของญี่ปุ่น

จากสถานีอูเอโนะไปทางทิศใต้ มีถนนอาเมยาโยโกะ () หรือเรียกสั้นๆว่า "อาเมโยโกะ" () เป็นถนนเชิงตลาดที่ร้านค้าทั้งของสดของแห้ง สินค้าต่าง ๆ รวมถึงสินค้าหนีภาษีขนาดทั้งสองข้างของถนน

## แหล่งข้อมูลอื่น

* หอศิลปะตะวันตกแห่งชาติ (โตเกียว ญี่ปุ่น) 
* อัลบั้มภาพของย่านอูเอโนะและพิพิธภัณฑ์ในย่านนี้ 

หมวดหมู่:ย่านในโตเกียว
พระที่นั่งราชฤดี

**พระที่นั่งราชฤดี** ก่อสร้างขึ้นหลายครั้ง ตั้งอยู่ที่ชานชาลาทางด้านทิศตะวันออกของพระที่นั่งอมรินทรวินิจฉัย องค์แรก พระบาทสมเด็จพระจอมเกล้าเจ้าอยู่หัวโปรดเกล้าฯ ให้สร้างเป็นที่ประทับว่าราชการ เป็นตึกอย่างฝรั่งสองชั้น ภายในโถงตอนกลางยกพื้นสูง มีพระแท่นองค์ประธานอยู่ระหว่างเสา มีประตูรับเสด็จขึ้น หมู่พระมหามณเฑียรจากพระที่นั่งองค์นี้ทางหอพระสุราลัยพิมาน โปรดเกล้าฯ ให้เป็นที่จัดแสดงสิ่งของนานาชาติ ส่งเข้ามาถวายมาเป็นพระราชไมตรีมาตั้งให้ทูตานุทูต พระราชอาคันตุกะ ตลอดจนข้าราชละอองธุลีพระบาทได้ชม ถือได้ว่าพระที่นั่งองค์นี้ เป็นต้นกำเนิดพิพิธภัณฑสถานแห่งแรกของไทย เมื่อสร้างพระที่นั่งประพาสพิพิธภัณฑ์ในพระอภิเนาว์นิเวศน์ จึงย้ายของไปไว้ที่พระที่นั่งประพาสพิพิธภัณฑ์แทน

เมื่อพระที่นั่งราชฤดีทรุดโทรมมาก พระบาทสมเด็จพระจุลจอมเกล้าเจ้าอยู่หัวจึงโปรดเกล้าฯ ให้รื้อแล้วปลูกเป็นเก๋งจีน ครั้นเมื่อทรุดโทรมอีก จึงให้รื้อไป และนำนามพระที่นั่งที่ไปพระราชทานเป็นนามพระที่นั่งโถงในพระราชวังดุสิตแทน หลังจากนั้น พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้สร้างพระที่นั่งขึ้นใหม่ในบริเวณพระที่นั่งราชฤดีเดิม สำหรับสรงน้ำในพระราชพิธีต่าง ๆ พระราชทานนามว่า "พระที่นั่งจันทรทิพโยภาส" ต่อมา ได้มีประกาศพระบรมราชโองการ เมื่อวันที่ 2 เมษายน พ.ศ. 2466 ให้เปลี่ยนพระนามเป็น "พระที่นั่งราชฤดี" (ส่วนพระที่นั่งราชฤดีภายในพระราชวังดุสิต เปลี่ยนเป็น "ศาลาสำราญมุขมาตยา") 

พระที่นั่งราชฤดีมีลักษณะเป็นอาคารทรงไทยแบบพลับพลาตรีมุข เป็นพระที่นั่งโถง ยกพื้นสูง 70 เซนติเมตร ประดับช่อฟ้า ใบระกา หางหงส์ นาคสะดุ้งปิดอง หลังคามุงกระเบื้องดินเผาเคลือบสี หน้าบันเป็นไม้จำหลักลายรูปพระนารายณ์ทรงสุบรรณ มีกระหนกก้านขดหัวนาคเป็นลายประกอบบนพื้นกระจกสี มีชานยื่นเลยจากองค์พระที่นั่งสองด้าน ด้านเหนือเป็นที่สำหรับพระมหากษัตริยาธิราชเจ้าเสด็จฯ ออกทรงประกอบพิธีสังเวยเทพยดา ด้านทิศตะวันตกเป็นที่ตั้งแท่นสรงพระมูรธาภิเษกสนาน

ในรัชกาลที่ 9 เมื่อ พ.ศ. 2506 ทรงทำพิธีสรงมุรธาภิเษก ในพระราชพิธีเฉลิมพระชนมพรรษา 3 รอบ ณ พระที่นั่งราชฤดีองค์นี้

## อ้างอิง

### บรรณานุกรม

* 

ราชฤดี
พระที่นั่งสนามจันทร์

**พระที่นั่งสนามจันทร์** ตั้งอยู่ทางทิศตะวันตกของพระที่นั่งอมรินทรวินิจฉัย พระบาทสมเด็จพระพุทธเลิศหล้านภาลัย โปรดเกล้าฯ ให้สร้างเป็นที่ประทับสำราญพระอริยาบถ ทรงงานช่างตามที่โปรดปรานเป็นนิจ บางครั้งเป็นที่เสด็จออกขุนนาง แทนการเสด็จออกที่พระที่นั่งอมรินทรวินิจฉัย เป็นสถานที่สำหรับกรมพระราชวังบวรสถานมงคล หรือวังหน้าประทับพักก่อนเข้าเฝ้าฯ ในห้องพระโรง เนื่องจากพระที่นั่งสนามจันทร์ ตั้งอยู่ทางทิศเหนือของหอพระธาตุมณเฑียร อันเป็นที่ประดิษฐานพระโกศพระบรมอัฐิ จึงโปรดเกล้าฯ ให้ตั้งเครื่องนมัสการ สำหรับถวายบังคมพระบรมอัฐิในการพระราชพิธีถือน้ำพระพิพัฒน์สัตยา ณ พระที่นั่งสนามจันทร์อีกแห่งหนึ่งด้วย 

พระบาทสมเด็จพระจอมเกล้าเจ้าอยู่หัว ทรงนับถือว่าพระที่นั่งองค์นี้ เสมือนพระแท่นราชบัลลังก์ในพระชนกนาถ จึงห้ามไม่ให้ผู้ที่ไม่มีกิจหน้าที่ขึ้นไปบนพระที่นั่งองค์นี้ ลักษณะเป็นพระที่นั่งพลับพลาโถงไม้ขนาดเล็ก ตั้งลอยอยู่กับพื้นที่ เคลื่อนย้ายได้ หลังคามุงกระเบื้องดินเผาเคลือบสี ประดับช่อฟ้า ใบระกา หางหงส์ ลงรักปิดทองประดับกระจก ในประธานขององค์พระที่นั่งยกพื้นสูง มีชานไม้รอบพื้นประธาน ไม้ที่ทำพื้นประธานขององค์พระที่นั่งเป็นไม้สักขนาดกว้างแผ่นเดียว มีสัดส่วนงดงาม ยักย้ายต่อกันไปทุกช่อง เฉพาะลายเพดานเขียนลายทอง เป็นลายดอกพุดตาลลก้านแย่งแบบต่าง ๆ กล่าวกันมาว่าเป็นฝีพระหัตถ์ของพระบาทสมเด็จพระพุทธเลิศหล้านภาลัย ด้านหลังพระที่นั่งสนามจันทร์ พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้สร้างอ่างแก้วเอาไว้

## อ้างอิง

* 

สนามจันทร์
หอศาสตราคม

**หอศาสตราคม** หรือ **หอพระปริตร** ตั้งอยู่ในกำแพงแก้วด้านทิศตะวันออกเฉียงเหนือของพระที่นั่งอมรินทรวินิจฉัย ตรงข้ามกับพระที่นั่งดุสิตาภิรมย์ โดยพระบาทสมเด็จพระพุทธยอดฟ้าจุฬาโลกมหาราชทรงพระกรุณาโปรดเกล้าฯ ให้สร้างเห็นพระที่นั่งโถง ลักษณะเดียวกับพระที่นั่งดุสิตาภิรมย์ ต่อมา พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ ให้รื้อพระที่นั่งองค์เดิม แล้วสร้างหอศาสตราคม เพื่อให้พระสงฆ์ฝ่ายรามัญนิกาย ทำพิธีสวดพระพุทธมนต์สัตปริตรคาถาเสกน้ำพระพุทธมนต์ สำหรับสรงพระพักต์ และ น้ำสรง ตลอดทั่งประพรมรอบพระมหามณเฑียร ในอดีตเมื่อมีการศึกสงครามได้ประกอบพิธีปลุกเสกเครื่องรางของขลัง เพื่อมอบเป็นขวัญกำลังใจให้แก่ทหารในการรบ ด้วยเหตุนี้จึงเขียนลายเครื่องอาวุธโบราณ ไว้ที่บานประตูหน้าต่างทุกบาน 

ตั้งแต่รัชสมัยพระบาทสมเด็จพระจอมเกล้าเจ้าอยู่หัวจนถึงรัชสมัยพระบาทสมเด็จพระปกเกล้าเจ้าอยู่หัว มีการสวดทำน้ำพระพุทธมนต์ถวายสรง และนิมนต์พระสงฆ์เข้าประพรมน้ำพระพุธมนต์รอบพระมหามณเฑียรทุกวัน ปัจจุบันนิมนต์พระสงฆ์สวดทำน้ำพระพุทธมนต์ และประพรมรอบพระมหามณเฑียรเฉพาะวันธรรมสวนะเท่านั้น ส่วนการถวายน้ำพระพุทธมนต์สำหรับสรง ยังคงถวายทุกวัน ตามโบราณราชประเพณี และเนื่องในโอกาสพระราชพิธีมหามงคลเฉลิมพระชนมพรรษาของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 4 ครั้ง ได้แก่ 5 รอบ 5 ธันวาคม 2530, 6 รอบ 5 ธันวาคม 2542, 80 พรรษา 5 ธันวาคม 2550 และ 7 รอบ 5 ธันวาคม 2554 หอศาสตราคมแห่งนี้ ใช้ในการประกอบพิธีพลีกรรมตักน้ำ และเสกน้ำพระพุทธมนต์ศักดิ์สิทธิ์ในกรุงเทพมหานคร ก่อนที่จะนำไปประกอบรัฐพิธีเสกทำน้ำพระพุทธมนต์ศักดิ์สิทธิ์ เพื่อทูลเกล้าทูลกระหม่อมถวายพระบาทสมเด็จพระเจ้าอยู่หัว ในพระราชพิธีเสด็จออกมหาสมาคมรับการถวายพระพรชัยมงคล เนื่องในโอกาสดังกล่าว

ลักษณะเป็นอาคารทรงไทย รูปสี่เหลี่ยมผืนผ้า ชั้นเดียว ยกพื้นสูง 1 เมตร 50 เซนติเมตร มีบันไดทางขึ้นทางด้านทิศตะวันตก หลังคามุงกระเบื้องดินเผาเคลือบสี ประดับช่อฟ้า ใบระกา หางหงส์ ลงรักประดับกระจก หน้าบันเป็นไม้จำหลักลายปิดทอง รูปเทวดาประทับยืนบนแท่น หัตถ์ขวาทรงตรี หัตถ์ซ้ายทรงพระขรรค์ มีลายกระหนกก้านขดเทพนม เป็นลายประกอบบนพื้นกระจกสี พระทวารมีซุ้มเรือนแก้วลายดอกเบญจมาศ ตัวบานเขียนลายน้ำทอง เป็นเครื่องราชกกุธภัณฑ์ เครื่องราชอิสริยาภรณ์ เครื่องประกอบพระบรมราชอิสริยยศ พระแสงอัษฎาวุธ และพระแสงราชศัสตราวุธ ภายในแบ่งเป็น 2 ห้อง ห้องทางดานทิศเหนือ เป็นห้องสำหรับทำพิธีสวดพระพุทธมนต์ มีพระประธานองค์ใหญ่ที่มีโครงสร้างภายในสานด้วยไม้ไผ่ ในรายการแฟนพันธุ์แท้ 2006 ตอน พระพุทธรูป ที่ออกอากาศเมื่อวันที่ 5 พฤษภาคม 2549 และ 12 พฤษภาคม 2549 ได้มีการระบุชื่อพระพุทธรูปองค์ดังกล่าว มีชื่อว่า "**พระพุทธปริตร**" ห้องด้านทิศใต้เป็นห้องเก็บเครื่องเกี่ยวกับพิธี

## อ้างอิง

* 

หมวดหมู่:พระบรมมหาราชวัง
พระปรัศว์ (หมู่พระมหาปราสาท)

**พระปรัศว์** ในกำแพงแก้วพระมหาปราสาท มี 2 พระปรัศว์ ดังนี้
## พระปรัศว์ซ้าย

สร้างขึ้นในรัชกาลที่ 1 เป็นอาคารทรงไทยรูปสี่เหลี่ยมผืนผ้า ก่ออิฐถือปูนชั้นเดียว ยกพื้นสูง ตั้งอยู่ทางด้านซ้ายหรือทิศตะวันตกของพระที่นั่งพิมานรัตยา เป็นเรือนข้างตามแบบแผนพระมหามณเฑียร ตัวอาคารทอดยาวจากทิศเหนือไปใต้  มีบันไดทางขั้นทางทิศตะวันออกสองแห่ง ด้านในเป็นห้อง มีพระทวารสองบาน หลังคามุงกระเบื้องดินเผาเคลือบสี มีมุขลดสองชั้น ประดับช่อฟ้า ใบระกา หางหงส์ หน้าบันประดับปูนปั้นเป็นลายดอกพุดตาล บานพระทวารและพระบัญชรเขียนลายทอง เป็นลายนกไม้กระบวนจีน
## พระปรัศว์กลาง

สร้างขั้นในรัชกาลที่ 5 เป็นอาคารทรงไทยรูปสี่เหลี่ยมผืนผ้า ก่ออิฐถือปูนชั้นเดียว ยกพื้นสูง เป็นเรือนข้างตามแบบแผนพระมหามณเฑียร ตัวอาคารทอดยาวจากทิศตะวันออกไปตะวันตก  มีบันไดทางขั้นสองแห่ง ด้านในเป็นห้อง มีพระทวารสองบาน หลังคามุงกระเบื้องดินเผาเคลือบสี มีมุขลดสองชั้น ประดับช่อฟ้า ใบระกา หางหงส์ หน้าบันประดับปูนปั้นเป็นลายดอกพุดตาลไม่ปิดทอง บานพระทวารและพระบัญชรเขียนลายทอง เป็นลายนกไม้กระบวนจีน

## อ้างอิง

* 

หมวดหมู่:พระบรมมหาราชวัง
โอไดบะ

**โอไดบะ** () เป็นเกาะเทียมขนาดใหญ่ในอ่าวโตเกียว ประเทศญี่ปุ่น แรกเริ่ม โอไดบะสร้างขึ้นในคริสต์ทศวรรษ 1850 เพื่อประโยชน์ในการป้องกันประเทศ เมื่อเข้าสู่ปลายคริสต์ศตวรรษที่ 20 โอไดบะได้เติบโตอย่างรวดเร็วในฐานะเขตท่าเรือ จนถึงช่วงคริสต์ทศวรรษ 1990 โอไดบะได้กลายเป็นย่านการค้า ย่านพักอาศัย และนันทนาการที่ใหญ่โตแห่งหนึ่ง โอไดบะ กับมินาโตมิไร 21 ในนครโยโกฮามะ จังหวัดคานางาวะ เป็นเขตชายฝั่งที่มนุษย์สร้างขึ้นในเขตโตเกียวและปริมณฑลเพียง 2 แห่ง ที่สามารถเข้าถึงพื้นที่ริมน้ำได้โดยไม่ถูกปิดกั้นด้วยเขตอุตสาหกรรมหรือท่าเรือ นอกจากนี้ยังมีหาดทรายเทียมริมอ่าว ที่ทำเป็นสวนน้ำสำหรับว่ายน้ำได้ในเขตคานาซาวะของนครโยโกฮามะ ส่วนของโอไดบะก็มีหาดสำหรับเล่นน้ำได้อยู่ 1 แห่ง จากที่มีอยู่ทั้งหมด 2 แห่ง ซึ่งอยู่หน้าสวนสาธารณะคาไซริงไก () ข้าง ๆ โตเกียวดิสนีย์แลนด์

ในทางการ **ไดบะ** () หมายถึงย่านหนึ่งในการพัฒนาเกาะในเขตมินาโตะ ผู้ว่าราชการมหานครโตเกียว ชินตาโร อิชิฮาระ เคยใช้คำว่า *โอไดบะ* ในการเรียกพื้นที่ทั้งหมดของ**ใจกลางเมืองรองริมน้ำโตเกียว** (; ) ซึ่งรวมย่านอาริอาเกะกับอาโอมิในเขตโคโต และย่านฮิงาชิ-โยชิโอะในเขตชินางาวะ

## อ้างอิง

## แหล่งข้อมูลอื่น

* ข้อมูลการท่องเที่ยวในย่านโอไดบะ
* แผนที่ของโอไดบะใน ค.ศ 1982 (ภาษาญี่ปุ่น)

โอไดบะ
ฮาร์ลาน โคเบน

**ฮาร์ลาน โคเบน** (; เกิด 4 มกราคม ค.ศ. 1962) เป็นนักเขียนนวนิยายแนวลึกลับระทึกขวัญชาวอเมริกัน หนังสือของเขามักเกี่ยวข้องกับเรื่องราวในอดีต ปมปริศนาต่าง ๆ และมักมีการหักมุมในตอนท้าย ฉากดำเนินเรื่องส่วนใหญ่มักตั้งอยู่ในนครนิวยอร์กและนิวเจอร์ซีย์ โคเบนเริ่มรู้ตัวว่าสนใจการเขียนหนังสือตอนอยู่ปี 4 หนังสือเล่มแรกที่ได้รับการตีพิมพ์นั้นตอนอายุได้ 26 ปี

โคเบนเกิดในครอบครัวชาวยิวในนวร์ก นิวเจอร์ซีย์ เติบโตและเล่าเรียนในลิฟวิงสตัน ขณะศึกษารัฐศาสตร์อยู่ที่วิทยาลัยแอมเฮิสต์ เขาเข้าร่วมเป็นสมาชิกของสมาคมไฟ อัปซิลอน (Psi Upsilon fraternity) ร่วมกับนักเขียนชาวอเมริกันอีกท่านคือ แดน บราวน์ หลังจากสำเร็จการศึกษา เขาทำงานในอุตสาหกรรมท่องเที่ยวที่มีครอบครัวของเขาเป็นเจ้าของ

ปัจจุบันฮาร์ลาน โคเบนพำนักอยู่เมืองริดจ์วูด รัฐนิวเจอร์ซีย์ กับแอนน์ แอมสตรอง-โคเบน ภรรยาของเขาที่เป็นกุมารแพทย์ กับบุตรอีก 4 คน

ในเดือนเมษายน 2016 ซีรีส์โทรทัศน์ *The Five* ที่โคเบนเป็นผู้จัดครั้งแรกออกฉายที่ช่องสกาย 1

## ผลงาน

### ชุด Myron Bolitar

# *Deal Breaker* แปลในชื่อ หลง
# *Drop Shot* แปลในชื่อ กลลวง
# *Fade Away* แปลในชื่อ เล่ห์
# *Back Spin* แปลในชื่อ แค้น
# *One False Move* แปลในชื่อ พลาด
# *The Final Detail* แปลในชื่อ ซ้อน
# *Darkest Fear* แปลในชื่อ ลับ
# *Promise Me* แปลในชื่อ สัญญา
# *Long Lost* แปลในชื่อ แลก
# *Live Wire* แปลในชื่อ หลอก
# *Home* แปลในชื่อ ย้อนคืน

### ชุด Mickey Bolitar

# *Shelter* แปลในชื่อ ผีเสื้อแห่งความลับ
# *Seconds Away* แปลในชื่อ เฉียด
# *Found* แปลในชื่อ พบ

### เล่มเดี่ยว
# *Play Dead* แปลในชื่อ แกล้ง
# *Miracle Cure* แปลในชื่อ เฉือน
# *Tell No One* แปลในชื่อ อย่าบอกใคร
# *Gone for Good * แปลในชื่อ หาย
# *No Second Chance* แปลในชื่อ โอกาสสุดท้าย
# *Just One Look* แปลในชื่อ อย่ามอง
# *The Innocent* แปลในชื่อ ไม่รู้
# *The Woods* แปลในชื่อ พราง
# *Hold Tight * แปลในชื่อ อย่าเผลอ
# *Caught* แปลในชื่อ คืน
# *Stay Close* แปลในชื่อ ซ่อน
# *Six Years* แปลในชื่อ สาบสูญ
# *Missing You* แปลในชื่อ ลวง
# *The Stranger* แปลในชื่อ แฉ
# *Fool Me Once* แปลในชื่อ อย่าหลอกกัน 
# *Don't Let Go* แปลในชื่อ อย่าปล่อย 
# *Run Away* แปลในชื่อ หนี
# *Win* แปลในชื่อ วิน

## อ้างอิง

หมวดหมู่:นักเขียนชาวอเมริกัน
หมวดหมู่:บุคคลจากนวร์ก
หมวดหมู่:บุคคลที่เกิดในปี พ.ศ. 2505
หมวดหมู่:ผู้ได้รับรางวัลแบร์รี
ฟิวเจอร์ คิส

**ฟิวเจอร์ คิส** () เป็นอัลบั้มที่ 9 ของไม คุรากิ ออกจำหน่ายวันที่  17 พฤศจิกายน พ.ศ. 2553   โดยในอัลบั้นนี้ยังมีเพลงที่นำไปประกอบอนิเมะยอดนักสืบจิ๋วโคนัน อัลบั้มนี้มีรหัสซีดีคือ VNCM-9011,VNCM-9012,VNCF-9003

## ข้อมูลเพลง
อัลบั้มนี้เป็นอัลบั้มที่ 9 ของไม คุรากิ ออกจำหน่ายวันที่ 20 ตุลาคม พ.ศ. 2553 อัลบั้มนี้มีรหัสซีดีคือ VNCM-9011,VNCM-9012,VNCF-9003 อัลบั้มนี้นำไปประกอบอนิเมะยอดนักสืบจิ๋วโคนัน คือเพลงทูมอร์โรว์ อิส เดอะ ลาสต์ ทาม(Tomorrow is the last Time) ตั้งแต่ตอนที่ 588 เป็นต้นไป

เดิมทีอัลบั้มนี้จะจำหน่ายในวันที่ 20 ตุลาคม แต่เมื่อวันที่ 30 กันยายน ก็ได้เปลี่ยนไปจำหน่ายในวันที่ 17 พฤศจิกายน แทน
## รายชื่อเพลง

## การนำไปใช้

## ชาร์ด

## แหล่งข้อมูลอื่น
* [JPOP StopWiki](http://wiki.jpopstop.com/wiki/Future_Kiss_(album))  

หมวดหมู่:อัลบั้มเพลงในปี พ.ศ. 2553
หมวดหมู่:อัลบั้มเพลงของมาอิ คูรากิ
หมวดหมู่:เพลงประกอบอนิเมะยอดนักสืบจิ๋วโคนัน
ไชยยศ สะสมทรัพย์

**ไชยยศ สะสมทรัพย์** (เกิด 5 ธันวาคม พ.ศ. 2493) อดีตรัฐมนตรีช่วยว่าการกระทรวงพาณิชย์ อดีตรัฐมนตรีประจำสำนักนายกรัฐมนตรี ในรัฐบาลชวน หลีกภัย และอดีตรัฐมนตรีช่วยว่าการกระทรวงการคลัง ในรัฐบาลทักษิณ ชินวัตร

## ประวัติ
ไชยยศ เกิดเมื่อวันที่ 4 ธันวาคม พ.ศ. 2492 ที่ตำบลหนองปากโลง อำเภอเมืองนครปฐม จังหวัดนครปฐม เป็นบุตรนายประเสริฐ กับนางสุนีย์ สะสมทรัพย์ เป็นพี่น้องกับเผดิมชัย สะสมทรัพย์ ไชยา สะสมทรัพย์ และอนุชา สะสมทรัพย์ ด้านครอบครัวสมรสกับนางชลชินี สะสมทรัพย์ (สกุลเดิม: เตชะไพบูลย์) พี่สาวพรเทพ เตชะไพบูลย์ มีธิดา 1 คน บุตร 2 คน

สำเร็จการศึกษาจากโรงเรียนอำนวยศิลป์ และระดับปริญญาตรี ด้านการบริหารธุรกิจ จากมหาวิทยาลัยเซนต์หลุย เมื่อปี พ.ศ. 2517

## การทำงาน
ไชยยศ เป็นสมาชิกสภาผู้แทนราษฎร จังหวัดนครปฐม เคยทำงานการเมืองในสังกัดพรรคก้าวหน้า โดยรับตำแหน่งเป็นเลขาธิการพรรค และรองหัวหน้าพรรค ต่อมาจึงได้ย้ายมาเป็นเลขาธิการพรรคเอกภาพ และรับตำแหน่งรัฐมนตรีช่วยว่าการกระทรวงพาณิชย์ เป็นการรับตำแหน่งรัฐมนตรีครั้งแรกของไชยยศ

จากนั้นในปี พ.ศ. 2538 ไชยยศ ก้าวสู่ตำแหน่งหัวหน้าพรรคเอกภาพ และเป็นรัฐมนตรีประจำสำนักนายกรัฐมนตรี ในรัฐบาลชวน หลีกภัย ในปี พ.ศ. 2540 ต่อมาได้ย้ายมาสังกัดพรรคไทยรักไทย และได้รับตำแหน่งรัฐมนตรีช่วยว่าการกระทรวงการคลัง จนถึงการรัฐประหารในประเทศไทย พ.ศ. 2549

ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองนครปฐม
หมวดหมู่:สกุลสะสมทรัพย์
หมวดหมู่:นักการเมืองจากจังหวัดนครปฐม
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:สมาชิกสภาผู้แทนราษฎรจังหวัดนครปฐม
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:หัวหน้าพรรคการเมืองในประเทศไทย
หมวดหมู่:นักการเมืองพรรคก้าวหน้า (พ.ศ. 2526)
หมวดหมู่:นักการเมืองพรรคเอกภาพ
หมวดหมู่:นักการเมืองพรรคไทยรักไทย
หมวดหมู่:บุคคลจากโรงเรียนอำนวยศิลป์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
เหนือคนสุดขอบโลก

**เหนือคนสุดขอบโลก** () เป็นภาพยนตร์ที่ฉายใน ปี พ.ศ. 2547 นำแสดงโดย สัญชัย ทัตต์ พิปาษา พาสุ และ สุนีล เศฏฏี เรื่องย่อ คือ เรื่องราวเกี่ยวกับอดีตที่ผ่านมาเมื่อทีมสำรวจโบราณคดีขุดพบรูปปั้นราพณาสูร (ทศกัณฐ์) ทำให้ภูริยาหัวหน้าของคนงานถูกมนต์ของยักษ์ครอบงำให้พบกับรุทรักษ์ที่เป็นที่เก็บเวทมนตร์ของยักษ์ในสมัยพณาสูร ครองกรุงลงกา ภูริยา ฆ่าทุกคนที่นั่นตายแล้วเขาก็เข้าสู่เมืองและร่ายเวทมนตร์สร้างความปั่นป่วนให้เกิดขึ้นในเมืองใหญ่ ด็อกเตอร์กายาตรี เป็นนักวิทยาศาสตร์เดินทางมาทำงานวิจัยในเรื่องการใช้พลังจิตและเวทมนตร์ เธอพบวรุณที่กำลังใช้พลังจิตในการรักษาคนไข้ จึงขอทำวิจัย แต่กล้วเหตุการณ์กลับนำพาให้เธอกับวรุณต้องพากันไปหาพ่อของวรุณ ซึ่งเป็นพราหมณ์เพื่อให้วิเคราะห์เสียงที่คนไข้พูด ภูริยาตามมาฆ่าพ่อของวรุณตาย วรุณและกายาตรีสืบ แต่สุดท้าย ภูริยา ก็ตายด้วย น้ำมือ ของวรุณ 

หมวดหมู่:ภาพยนตร์อินเดียที่ออกฉายในปี พ.ศ. 2547
หมวดหมู่:ภาพยนตร์อินเดีย
หมวดหมู่:ภาพยนตร์โลดโผน
หมวดหมู่:ภาพยนตร์ภาษาฮินดี

## อ้างอิง

* [www.movie4dvd.com]
อินทรีผยอง

***อินทรีผยอง*** เป็นภาพยนตร์ไทย ในปี พ.ศ. 2531 สร้างจากบทประพันธ์ของ เศก ดุสิต เรื่องอินทรีแดง กำกับโดย ก้อง กังวาน และเขียนบทโดย เสกสรร บรรจงศิริ เป็นภาพยนตร์ที่อิงจากนวนิยายอินทรีแดง ตอน อินทรีผยอง

มีเนื้อเรื่องเกี่ยวกับลูกสาวของอินทรีแดงผู้ล่วงลับที่ชื่อ ราณี (จารุณี สุขสวัสดิ์) ที่เพิ่งเรียนจบมาจากต่างประเทศและกลับมาเห็นสภาพบ้านเมืองที่โจรผู้ร้ายเหิมเกริมเพราะเศรษฐกิจที่ตกต่ำ จึงตัดสินใจใส่หน้ากากและชุดเป็นอินทรีแดงต่อจากพ่อ ตามแกะรอยขบวนการค้าเฮโรอีนของเสี่ยโสภณ (ครรชิต ขวัญประชา) พร้อมหักเหลี่ยมเฉือนคมและหนีการตามล่าของสารวัตรเดชา (สรพงศ์ ชาตรี) และหมวดสาว อุมา

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์โลดโผนไทย
หมวดหมู่:ภาพยนตร์ไทยที่ออกฉายในปี พ.ศ. 2531
หมวดหมู่:อินทรีแดง
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:ภาพยนตร์ภาษาไทยในคริสต์ทศวรรษ 1980
จอมยุทธ์โรตี บี้แดนมังกร

**จอมยุทธ์โรตี บี้แดนมังกร** (; ) เป็นภาพยนตร์อินเดีย นำแสดงโดย อักษัย กุมาร, ทีปิกา ปาทุโกณ, มิถุน จักรบดี หลิว เจียฮุย  และรัณวีร์ โศรี เป็นภาพยนตร์ที่ออกฉายในสหรัฐอเมริกาและร่วมสร้างโดยวอร์เนอร์บราเธอร์ส เป็นภาพยนตร์บอลลีวูดเรื่องที่ 3 ที่ร่วมสร้างและจัดจำหน่ายโดยสตูดิโอใหญ่ในฮอลลีวูด ถัดจากเรื่อง  *[[Saawariya]]* (2007) และภาพยนตร์แอนิเมชันของวอลต์ดิสนีย์พิกเจอส์เรื่อง *[[Roadside Romeo]]* (2008)  และถือเป็นภาพยนตร์ภาษาฮินดีเรื่องแรกของค่ายวอร์เนอร์บราเธอร์สพิกเจอร์ส

ภาพยนตร์เป็นเรื่องของหนุ่มชาวอินเดียที่เป็นพ่อครัวอยู่ที่จันทนีจาวก์ในเดลี ถูกเข้าใจผิดว่าเป็นนักรบจีนโบราณกลับชาติมาเกิด ซึ่งทำให้เขาต้องเดินทางไปยังแดนมังกรในฐานะจอมยุทธผู้ยิ่งใหญ่

## อ้างอิง

## แหล่งข้อมูลอื่น
* Official website 
* 

หมวดหมู่:ภาพยนตร์อินเดียที่ออกฉายในปี พ.ศ. 2552
หมวดหมู่:ภาพยนตร์อินเดีย
หมวดหมู่:ภาพยนตร์ตลก
หมวดหมู่:ภาพยนตร์โลดโผน
หมวดหมู่:ภาพยนตร์ที่ถ่ายทำในประเทศไทย
หมวดหมู่:ภาพยนตร์ภาษาฮินดี
จุดฐาน

ในทางคอมพิวเตอร์และคณิตศาสตร์ **จุดฐาน** () คือสัญลักษณ์ที่ใช้ในการแทนจำนวนเพื่อแบ่งส่วนที่เป็นจำนวนเต็ม (ทางซ้ายของจุดฐาน) ออกจากจำนวนเศษ (ทางขวาของจุดฐาน) คำว่าจุดฐานนี้ใช้กับฐานเลขทุกระบบ ในเลขฐานสิบ จุดฐานนี้จะเรียกว่าจุดทศนิยม เช่นเดียวกับเลขฐานสอง จุดฐานนี้จะเรียกว่าจุดทวินิยม 

ในประเทศที่พูดภาษาอังกฤษ รวมทั้งประเทศไทย จุดฐานมักเขียนแทนด้วยมหัพภาค (.) วางไว้ที่เส้นบรรทัด หรือวางไว้ตรงกลางระหว่างเส้นบรรทัดกับเส้นความสูงของตัวเลข แต่ในภูมิภาคอื่นอาจใช้จุลภาค (,) แทนมหัพภาคโดยปกติ (ดูที่ สัญลักษณ์แบ่งเลขฐานสิบ สำหรับข้อมูลเพิ่มเติม)

## ตัวอย่าง
ยกตัวอย่างเลขฐานสิบ 13.625 จะได้ว่า 13 คือส่วนจำนวนเต็มที่อยู่ทางซ้ายของจุดทศนิยม และ 625 คือส่วนจำนวนเศษที่อยู่ทางขวาของจุดทศนิยม (ซึ่งมีค่า )

ยกตัวอย่างเลขฐานสอง 1101.101 แยกแยะเลขโดดตามค่าประจำหลักได้ดังนี้

ดังนั้น ค่าในเลขฐานสิบของจำนวนนี้จึงสามารถคำนวณได้ดังนี้
::
\begin{align}
1101.101_2
&= 1 \times 2^3 + 1 \times 2^2 + 0 \times 2^1 + 1 \times 2^0 + 1 \times 2^{-1} + 0 \times 2^{-2} + 1 \times 2^{-3} \\
&= 1 \times 8 + 1 \times 4 + 0 \times 2 + 1 \times 1 + 1 \times 0.5 + 0 \times 0.25 + 1 \times 0.125 \\
&= 8 + 4 + 0 + 1 + 0.5 + 0 + 0.125 \\
&= 13.625_{10}
\end{align}


จะเห็นได้ว่า 1101 ซึ่งเป็นส่วนจำนวนเต็มที่อยู่ทางซ้ายของจุดทวินิยม เป็นการแทนเลขฐานสองของ 13 ฐานสิบ และ 101 ซึ่งเป็นส่วนจำนวนเศษที่อยู่ทางขวาของจุดทวินิยม เป็นการแทนเลขฐานสองของ  ฐานสิบ (หรือ )

## อ้างอิง

## ดูเพิ่ม
* จำนวนจุดลอยตัว

หมวดหมู่:ระบบเลข
หมวดหมู่:เลขคณิตคอมพิวเตอร์
สวนสัตว์อูเอโนะ

**สวนสัตว์อูเอโนะ** () เป็นสวนสัตว์ ตั้งอยู่ในบริเวณสวนอูเอโนะ ใกล้กับสถานีรถไฟอูเอโนะ เขตไทโต เมืองโตเกียว ประเทศญี่ปุ่น เป็นสวนสัตว์แห่งแรกและมีชื่อเสียงที่สุดในญี่ปุ่น เปิดบริการครั้งแรกในปี พ.ศ. 2425 บริหารงานโดยเทศบาลเมืองโตเกียว ภายในสวนสัตว์อูเอโนะมีรถไฟโมโนเรลสายแรกของญี่ปุ่น

สวนสัตว์อูเอโนะ มีสัตว์มากกว่า 422 สายพันธุ์ สัตว์ที่ได้รับความสนใจเป็นพิเศษ อาทิ เช่น เสือโคร่งสุมาตรา แพนด้ายักษ์ กอริลลา นอกจากนี้ยังมีสายพันธุ์สัตว์ที่น่าสนใจอีกหลายชนิด เช่น สิงโตอินเดีย หมีขั้วโลก ช้างเอเชีย ยีราฟโซมาลิ นกกระเรียนมงกุฎแดง และเพนกวินกษัตริย์

## แหล่งข้อมูลอื่น

* เว็บไซต์ทางการ 
* เว็บไซต์ทางการภาษาญี่ปุ่น
* Official Hap Halloran page 
* Starving the Elephants - The Slaughter of Animals in Wartime Tokyo's Ueno Zoo 

อูเอโนะ
หมวดหมู่:สิ่งก่อสร้างในเขตไทโต
เขตชิโยดะ

**เขตชิโยดะ** () เป็น 1 ใน 23 เขตพิเศษของมหานครโตเกียว ประเทศญี่ปุ่น เป็นเขตการปกครองอันเป็นที่ตั้งของศูนย์กลางการปกครองของประเทศ

เขตชิโยดะมีพื้นที่ 11.64 ตารางกิโลเมตร ในพื้นที่นี้เป็นพื้นที่ของพระราชวังหลวง ราว 12% ของพื้นที่ทั้งหมด ใน พ.ศ. 2550 เขตชิโยดะมีประชากร 45,543 คน และความหนาแน่นประชากร 3,912 คนต่อตารางกิโลเมตร

ชื่อเขต "ชิโยดะ" (千代田) มีความหมายว่า "ทุ่งนาพันชั่วอายุคน" ในยุคเอโดะ รอบพระราชวังหลวง (อดีตปราสาทเอโดะ) เป็นที่พักอาศัยของเหล่าขุนนางของรัฐบาลโชกุนโทกูงาวะ ปัจจุบันถือเป็นศูนย์กลางการปกครองของประเทศญี่ปุ่น เนื่องจากเป็นที่ตั้งของหน่วยงานราชการต่าง ๆ เช่น สภานิติบัญญัติแห่งชาติ ทำเนียบนายกรัฐมนตรี และศาลสูงสุด เป็นต้น นอกจากนี้ ยังเป็นที่ตั้งของสถานที่สำคัญอันเป็นเอกลักษณ์ของกรุงโตเกียว เช่น ศาลเจ้ายาซูกูนิ สถานีรถไฟโตเกียว และสนามกีฬาต่อสู้ญี่ปุ่น อีกทั้งสถานทูตของ 15 ประเทศยังตั้งอยู่ในเขตชิโยดะเช่นกัน

## แหล่งข้อมูลอื่น
* 
* 
* เว็บไซต์ทางการของเขตชิโยดะ 

ชิโยดะ
เพอร์ซีย์ แจ็กสัน กับสายฟ้าที่หายไป

**เพอร์ซีย์ แจ็กสัน กับสายฟ้าที่หายไป** เป็นหนังสือเล่มแรกในชุดเพอร์ซีย์ แจ็กสัน ประพันธ์โดย ริก ไรออร์ดัน นักเขียนชาวอเมริกัน เป็นนวนิยายแฟนตาซีและผจญภัยที่เกี่ยวกับเทพปกรณัมกรีกในยุคปัจจุบัน เพอร์ซีย์ แจ็กสัน เด็กชายอายุ 12 ปี ค้นพบว่าตนเองเป็นเลือดผสมระหว่างแม่ที่มนุษย์กับพ่อที่เป็นโพไซดอน เทพแห่งมหาสมุทร 

เมื่อสายฟ้าของ'ซุส'ถูกขโมยไป มหาเทพทั้งสามคือ ซุส โพไซดอน และเฮเดสต่างกล่าวหาว่าอีกฝ่ายเป็นผู้ขโมยไป จนเกือบจะกลายเป็นสงครามมหาเทพ ‘เพอร์ซีย์ แจ็กสัน’ จึงต้องตามเอาสายฟ้าที่หายไปกลับคืน เพื่อยุติข้อบาดหมางระหว่างท้องฟ้า มหาสมุทร และนรกใต้พิภพ เพอร์ซีย์จะนำสายฟ้ากลับคืนสู่ยอดเขาโอลิมปัสบนชั้น 600 ของตึกเอ็มไพร์สเตทสำเร็จและทันการณ์หรือไม่ นี่คือภารกิจแรกสู่หนทางแห่งวีรบุรุษของเขา

หมวดหมู่:เพอร์ซีย์ แจ็กสัน
เดอะพาวเวอร์ออฟเดอะดรีม

"**เดอะพาวเวอร์ออฟเดอะดรีม**" () คือเพลงประกอบพิธีเปิดการแข่งขีนกีฬาโอลิมปิก 1996 ณ เมืองแอตแลนตา รัฐจอร์เจีย สหรัฐอเมริกา เป็นผลงานการขับร้องของเซลีน ดิออน นักร้องสาวชาวแคนาดา เพลงดังกล่าวเป็นผลงานการประพันธ์ร่วมกันของเดวิด ฟอสเตอร์และเบบีเฟซ ได้ออกจำหน่ายรูปแบบซิงเกิลในประเทศญี่ปุ่น ในวันที่ 20 สิงหาคม พ.ศ. 2539 บทเพลงดังกล่าวเซลีนได้ขับร้องในพิธีเปิดโดยมีผู้ชมในสนามกว่าหนึ่งแสนคนและถ่ายทอดโทรทัศน์ไปยังผู้ชมกว่า 500 ล้านคนทั่วโลก โดยเธอปฏิเสธเงินที่ได้จากการแสดงดังกล่าวและมอบให้กับนักกีฬาชาวแคนาดา

เดอะพาวเวอร์ออฟเดอะดรีมขึ้นสู่อันดับสูงสุดที่ 30 ในออริกอนชาร์ตของประเทศญี่ปุ่น และได้รับรางวัลแผ่นเสียงทองคำสำหรับยอดจำหน่ายกว่า 75,000 ชุด แม้ว่าเพลงนี้ไม่ได้ออกจำหน่ายหรือเผยแพร่แบบซิงเกิลในประเทศอื่น ๆ หากแต่ยังได้รับความนิยมและขึ้นชาร์ตแอร์เพลย์อื่น ๆ 

เพลงนี้ได้รับการบรรจุในอัลบั้ม *[[ฟอลลิงอินทูยู]]* ฉบับพิเศษในเอเชียและออสเตรเลีย และบรรจุในแผ่นซิงเกิลเพลง "บีคอสยูเลิฟด์มี",  "อิตส์ออลคัมมิงแบ็กทูมีนาว" และ "ออลบายมายเซลฟ์" นอกจากนี้ยังได้รับการบรรจุลงอัลบั้มรวมเพลง อัลบั้มเพลงฮิต และอัลยั้มพิเศษอื่น ๆ เช่น *[[มายเลิฟ: เอสเซนเชียลคอลเลกชัน]]* เป็นต้น

## รายชื่อเพลง
# "เดอะพาวเวอร์ออฟเดอะดรีม" – 4:30
# "อิตส์ออลคัมมิงแบ็กทูมีนาว" – 7:37

## ชาร์ตและรางวัล
### ชาร์ต

### รางวัล

## อ้างอิง

หมวดหมู่:โอลิมปิกฤดูร้อน 1996
หมวดหมู่:เพลงของเซลีน ดิออน
หมวดหมู่:ซิงเกิลในปี พ.ศ. 2539
อุปธิ

**อุปธิ** แปลว่า สิ่งนุงนัง การระคนเกลือกกลั้วด้วยกิเลส อุปธิ คือ ที่ตั้งแห่งทุกข์ หมายถึง สิ่งที่เป็นต้นเหตุแห่งการสร้างภพสร้างชาติทั้งหลาย อันเป็นทั้งสิ่งที่เป็นกิเลส สิ่งที่เป็นกรรม และสิ่งที่เป็นวิบาก ได้แก่
*กามคุณูปธิ 
*อภิสังขารูปธิ 
*กิเลสูปธิ 
*ขันธูปธิ 

อีกอย่างหนึ่ง อุปธิเมื่อจำแนกอย่างละเอียด มี 10 อย่าง คือ 
*ตัณหูปธิ
*ทิฏฐูปธิ
*กิเลสูปธิ
*กัมมูปธิ
*ทุจริตูปธิ
*อาหารูปธิ
*ปฏิฆูปธิ
*อุปธิ คือ อุปาทินนธาตุ 4
*อุปธิ คือ อายตนะภายใน 6 
*อุปธิ คือ วิญญาณ 6

หมวดหมู่:ศาสนาพุทธ
หมวดหมู่:คำศัพท์ศาสนาพุทธ
เพอร์ซีย์ แจ็กสัน กับอาถรรพ์ทะเลปีศาจ

***เพอร์ซีย์ แจ็กสัน กับอาถรรพ์ทะเลปีศาจ*** เป็นวรรณกรรมเยาวชน ประพันธ์โดย ริก ไรออร์ดัน และเป็นนวนิยายแฟนตาซีเล่มที่สอง ในหนังสือชุดเพอร์ซีย์ แจ็กสัน ต่อจาก เพอร์ซีย์ แจ็กสัน กับสายฟ้าที่หายไป วางจำหน่ายครั้งแรกในสหรัฐอเมริกา เมื่อปี พ.ศ. 2549 

เพอร์ซีย์ แจ็กสันได้ค้นพบความจริงที่น่าตกใจเกี่ยวกับชาติกำเนิดของตนเมื่อฤดูร้อนที่แล้ว เขาได้เข้าเรียนในโรงเรียนใหม่ในเปิดเทอมใหม่และได้เพื่อนตัวยักษ์ เพอร์ซีย์ฝันประหลาดถึงโกรเวอร์ เพื่อนของเขากำลังจะเป็นเจ้าสาว ค่ายฮาล์ฟบลัดเผชิญกับปัญหาใหญ่ เขตแดนเวทมนตร์ของค่ายกำลังจะสลายลง ไครอน ผู้ดูแลค่ายถูกไล่ออก เพอร์ซีย์และแอนนาเบ็ธจึงต้องออกเดินทางอีกครั้งเพื่อกอบกู้ค่ายให้พ้นจากหายนะ มุ่งหน้าสู่ทะเลปีศาจเบอร์มิวดา ตามหา ‘ขนแกะทองคำ’ ในตำนาน และชิงตัวเจ้าสาวคืนมาจากยักษ์ไซคลอปส์ดุร้าย
 	
thumb|200px|ปกหนังสือต้นฉบับ

หมวดหมู่:เพอร์ซีย์ แจ็กสัน
เมลาโนมา

**เมลาโนมา** () เป็นมะเร็งชนิดหนึ่งเกิดจากเซลล์เมลาโนซัยต์ ซึ่งเป็นเซลล์ที่พบมากในผิวหนัง แต่ก็สามารถพบได้ในตา หู ทางเดินอาหาร เยื่อหุ้มสมอง และเยื่อบุช่องปากและอวัยวะเพศได้ ถือเป็นมะเร็งผิวหนังที่ค่อนข้างพบน้อยคิดเป็นสัดส่วนประมาณ 4% ของมะเร็วผิวหนังทั้งหมด แต่เป็นสาเหตุการเสียชีวิตถึง 75 % ของมะเร็งผิวหนังทั้งหมด เซลล์เมลาโนซัยต์ในผิวหนังทำหน้าที่สร้างสารสีเมลานิน จนถึงปัจจุบัน วิธีการรักษาเมลาโนมาที่ได้ผลดี มีโอกาสหายขาดมากที่สุดยังคงเป็นการตัดเอาก้อนเนื้อออกตั้งแต่ระยะแรกที่เนื้องอกมีขนาดเล็ก

มีผู้ป่วยเมลาโนมาได้รับการวินิจฉัยใหม่ในสหรัฐอเมริกาประมาณปีละ 60,000 คน ส่วนใหญ่เป็นเพศชายและเป็นคอเคเซียน มักพบเกิดกับชาวคอเคเซียนที่อาศัยอยู่ในพื้นที่ที่มีแดดจัดมากกว่าที่อื่น หรือในกลุ่มที่ใช้บริการ tanning salon ตามรายงานขององค์การอนามัยโลกประมาณไว้ว่ามีผู้เสียชีวิตจากเมลาโนมาประมาณ 48,000 รายต่อปี ทั่วโลก

## อ้างอิง

## แหล่งข้อมูลอื่น
*Melanoma Molecular Map Project (MMMP) http://www.mmmp.org/MMMP/welcome.mmmp 
*Targeted Therapy Database (TTD) for Melanoma http://www.mmmp.org/MMMP/import.mmmp?page=targetedtherapydatabase.mmmp 
*American Cancer Society's Detailed Guide: Skin Cancer - Melanoma 

หมวดหมู่:ชนิดของเนื้องอก
หมวดหมู่:เมลาโนมา
เพอร์ซีย์ แจ็กสัน กับคำสาปแห่งไททัน

**เพอร์ซีย์ แจ็กสัน กับคำสาปแห่งไททัน** เป็นวรรณกรรมเยาวชน ประพันธ์โดย ริก ไรออร์ดัน และเป็นนวนิยายแฟนตาซีเล่มที่สาม ในหนังสือชุดเพอร์ซีย์ แจ็กสัน ต่อจาก เพอร์ซีย์ แจ็กสัน กับสายฟ้าที่หายไป และ เพอร์ซีย์ แจ็กสัน กับอาถรรพ์ทะเลปีศาจ วางจำหน่ายครั้งแรกในสหรัฐอเมริกา เมื่อปี พ.ศ. 2550

'โครนอส' รอเวลารวบรวมพลไปสู้รบกับเหล่าเทพโอลิมปัสเพื่อแย่งชิงบัลลังก์คืน สงครามระหว่างเทพโอลิมปัสกับยักษ์ไททันกำลังเกิดขึ้นอีกครั้งในศตวรรษที่ 21 ค่ายฮาล์ฟบลัดในฐานะที่เป็นสถานที่ของลูกหลานเทพจึงต้องรีบรวบรวมสมัครพรรคพวกไปช่วยเช่นกัน โกรเวอร์ค้นพบลูกครึ่งเทพสองพี่น้อง แต่ไม่สามารถพาออกมาได้ เพอร์ซีย์จึงต้องออกไปรับด้วยตนเอง แต่กว่าจะรู้ว่าเป็นกับดัก เขาก็เสียคนสำคัญไปให้ศัตรูเสียแล้ว การทำภารกิจครั้งนี้เพอร์ซีย์ต้องร่วมมือกับเหล่าพรานแห่งอาร์เทมีสในการตามหาเทพีซึ่งสาบสูญ เพื่อให้ครบองค์ประชุมสภาโอลิมปัส ตลอดจนหาตัวอสุรกายลึกลับให้พบ ก่อนมันจะตกไปอยู่ในมือของโครนอส และทำให้เขาทรงพลังมากกว่าเดิม นอกจากนี้ยังมีคำพยากรณ์ที่ว่า เลือดผสมที่เกิดจากหนึ่งในสามเทพผู้ยิ่งใหญ่จะทำการตัดสินใจอันอาจนำมาซึ่งการล่มสลายของยุคแห่งเทพ

thumb|200px|ปกหนังสือต้นฉบับ

หมวดหมู่:เพอร์ซีย์ แจ็กสัน
เพอร์ซีย์ แจ็กสัน กับปริศนาเขาวงกต

**เพอร์ซีย์ แจ็กสัน กับปริศนาเขาวงกต** ประพันธ์โดย ริก ไรออร์ดัน เป็นนวนิยายแฟนตาซีเล่มที่สี่ในหนังสือชุดเพอร์ซีย์ แจ็กสัน ต่อจากเพอร์ซีย์ แจ็กสัน กับคำสาปแห่งไททัน เกี่ยวกับการผจญภัยของเพอร์ซีย์ แจ็กสันและเทพปกรณัมกรีกในยุคปัจจุบัน 

เพอร์ซีย์ แจ็กสัน พยายามจะขัดขวาง 'ลุค'และกองทัพของเขา ไม่ให้เจาะเข้ามาภายในค่ายฮาล์ฟบลัดโดยใช้เขาวงกตใต้ดินซึ่งมีโครงข่ายโยงใยไปทั่ว รวมถึงใจกลางค่ายฮาล์ฟบลัด ทว่าเขาวงกตแห่งนี้ก็มีความคิดของมันเอง อีกทั้งเปลี่ยนแปลงได้ตลอดเวลา หากปราศจากการนำก็เป็นไปไม่ได้ที่จะไปยังจุดหมายใดๆ มีเพียง 'เดดาลัส' ผู้สร้างเขาวงกตเท่านั้นที่รู้วิธี เพอร์ซีย์และเพื่อนต้องหาห้องทำงานของเดดาลัส สถาปนิกผู้สร้างเขาวงกตให้พอก่อนอีกฝ่าย และพวกเขาต้องลงไปในทางวกวนที่เต็มไปด้วยกับดักและอสุรกายในเขาวงกตแห่งเดดาลัส สถานที่ที่คนพลัดเข้าไปในนั้นถ้าไม่ตายก็ไม่พ้นกลายเป็นบ้า

thumb|200px|ปกหนังสือต้นฉบับ

หมวดหมู่:เพอร์ซีย์ แจ็กสัน
เพอร์ซีย์ แจ็กสัน (ตัวละคร)

**เพอร์ซิอุส "เพอร์ซีย์" แจ็กสัน** () เป็นตัวละครหลักจากหนังสือวรรณกรรมเยาวชนชุดเพอร์ซีย์ แจ็กสัน โดย ริก ไรออร์แดน แสดงโดยโลแกน เลอร์แมน ในภาพยนตร์เพอร์ซีย์ แจ็กสันกับสายฟ้าที่หายไป และ วอล์กเกอร์ สโคเบลล์ ในละครชุด *เพอร์ซีย์ แจ็กสัน กับเทพโอลิมปัส* ทาง ดิสนีย์พลัส

เพอร์ซีย์เพิ่งค้นพบเกี่ยวกับชาติกำเนิดของตนเองในหนังสือเล่มแรก ว่าตนเองเป็นลูกของโพไซดอนกับมารดาที่เป็นชาวมนุษย์ เขาได้ถูกปกป้องโดยค่ายฮาล์ฟบลัด ค่ายลับที่ถูกสร้างเพื่อฝึกฝนและคุ้มครองเหล่าลูกครึ่งเทพ เนื่องด้วยเพอร์ซีย์เป็นบุตรของโพไซดอน เขาได้ถูกกล่าวถึงในคำทำนายว่า หนึ่งในบุตรครึ่งเทพครึ่งมนุษย์ของมหาเทพทั้งสามจะเป็นผู้ตัดสินใจในการปกป้องหรือทำลายโอลิมปัส

เมื่อเขาเริ่มรู้จักกับ แอนนาเบ็ธ เชส จากเพื่อนสนิทก็กลายเป็นแฟนกัน

ในหนังสือชุดนี้ เพอร์ซีย์เริ่มภารกิจต่าง ๆ เพื่อช่วยเหลือเพื่อน รวมถึงเทพโอลิมปัส ในการยุทธการรบในแมนแฮตตัน เขาเป็นผู้นำในการรบกับโครนอส เพื่อปกป้องเขาโอลิมปัส

## อาวุธ
อาวุธของเพอร์ซีย์ คือ ดาบริพไทด์ต้องคำสาป ชื่อ อนาคลัสมอส ซึ่งมีความสามารถในการเปลี่ยนเป็นปากกาลูกลื่นได้ เพอร์ซีย์ได้รับต่อมาจากไครอน ซึ่งโพไซดอนได้ฝากไว้ให้กับไครอน
## ลักษณะทางกายภาพ
ในหนังสือชุดเพอร์ซีย์ แจ็กสันบรรยายว่า เพอร์ซีย์มีนัยน์ตาสีเขียว ผิวแบบคอเคเชียน และผมสีดำ

## ข้อมูลเพิ่มเติม
* รายชื่อตัวละครในค่ายฮาล์ฟบลัด

หมวดหมู่:ตัวละครในเพอร์ซีย์ แจ็กสัน
หมวดหมู่:ตัวละครในบันเทิงคดีที่มีความสามารถเกี่ยวกับน้ำ
หมวดหมู่:ตัวละครในบันเทิงคดีที่เป็นโรคซนสมาธิสั้น
หมวดหมู่:ตัวละครที่เป็นมนุษย์ครึ่งเทพ
หมวดหมู่:ตัวละครภาพยนตร์ที่ปรากฏตัวครั้งแรกในปี พ.ศ. 2553
โกสินทร์ ราชกรม

**โกสินทร์ ราชกรม** (เกิด 7 กุมภาพันธ์ พ.ศ. 2525) ชื่อเล่น **โก** เป็นนักแสดงชาวไทย และเป็นหนึ่งในกลุ่มพาวเวอร์ทรีสังกัดสถานีวิทยุโทรทัศน์ไทยทีวีสีช่อง 3

## ประวัติ
จบการศึกษาระดับปริญญาตรีจากคณะวิศวกรรมศาสตร์ มหาวิทยาลัยขอนแก่น

## ผลงาน
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

* ละครโทรทัศน์ทั้งหมดด้านล่างนี้ออกอากาศทาง ช่อง 3 เอสดี

* ละครโทรทัศน์ทั้งหมดด้านล่างนี้ออกอากาศทาง จีเอ็มเอ็ม 25

* ละครโทรทัศน์ทั้งหมดด้านล่างนี้ออกอากาศทาง ช่องวัน 31

* ละครโทรทัศน์ทั้งหมดด้านล่างนี้ออกอากาศทาง ช่อง 8

### พากย์เสียง
* ภาพยนตร์ Alvin and the Chipmunks พากย์เป็น ทีโอดอร์ 

### มิวสิกวีดีโอ
* เพลง ว่าง ๆ อย่าลืมคิดถึงกัน ของ ตั๊กแตน ชลดา
* เพลง ก้อนเนื้อข้างซ้าย ของ เสก โลโซ
* เพลง เรารักกันไม่ได้ ของ อ้อย กระท้อน

## รางวัล
* รองชนะเลิศอันดับ 1 ชาย Mobile Lift Model Search 2003
* รางวัลเมขลา ครั้งที่ 25 สาขาดาราสมทบชายเมขลามหานิยมแห่งปี จากละครเรื่อง *[[รากบุญ]]*

### เข้าชิงรางวัล
* เข้าชิงรางวัลท็อปอวอร์ด 2007 สาขาดาราสมทบชายยอดเยี่ยม จากละครเรื่อง *[[ร่ายริษยา]]*
* เข้าชิงรางวัลโทรทัศน์ทองคำ ครั้งที่ 27 สาขานักแสดงสมทบชายดีเด่น จากละครเรื่อง รากบุญ

## อ้างอิง

## แหล่งข้อมูลอื่น
* 

หมวดหมู่:นักแสดงชายชาวไทย
หมวดหมู่:บุคคลจากอำเภอหนองหาน
หมวดหมู่:บุคคลจากโรงเรียนอุดรพิทยานุกูล
หมวดหมู่:บุคคลจากคณะวิศวกรรมศาสตร์ มหาวิทยาลัยเทคโนโลยีพระจอมเกล้าธนบุรี
หมวดหมู่:นักแสดงอิสระชาวไทย
เพอร์ซีย์ แจ็กสัน กับเทพองค์สุดท้าย

**เพอร์ซีย์ แจ็กสัน กับเทพองค์สุดท้าย** เป็นนวนิยายแฟนตาซีเล่มที่ห้า ซึ่งเป็นเล่มสุดท้ายในหนังสือชุดเพอร์ซีย์ 1412 ประพันธ์โดย ริก ไรออร์แดน ขายครั้งแรกในสหรัฐอเมริกา เมื่อปี พ.ศ.2552 

เพอร์ซีย์ แจ็กสัน และพองเพื่อนเตรียมรับมือกับการต่อสู้ในสงครามระหว่างมหาเทพกับเหล่าไททันเป็นครั้งสุดท้าย ถึงแม้ว่าฝ่ายเทพโอลิมปัสจะมีเพียงฮาล์ฟบลัดซึ่งมีกองกำลังน้อยนิดและอ่อนแอเสียเหลือเกิน  แต่พวกเขาก็พร้อมรบจนตัวตาย ไททันเตรียมความพร้อมในการหวนคืนสู่อำนาจได้เป็นผลสำเร็จแล้ว จ้าวแห่งยักษ์ไททันผู้ควบคุมกาลเวลาออกนำทัพเอง ร่วมด้วยอสุรกายมากมาย ยักษ์ไททันตนอื่นๆ และเหล่ามนุษย์กึ่งเทพแปรพักตร์ ในค่ายฮาล์ฟบลัดมี ‘สปาย’ คอยให้ข่าวความเคลื่อนไหวแก่ศัตรู ท่ามกลางเพื่อนพ้องที่ร่วมฟันฝ่ามาด้วยกัน นี่คือศึกสุดท้ายของเพอร์ซีย์ แจ็กสัน เดิมพันด้วยการล่มสลายของอารยธรรม วันแห่งคำพยากรณ์บทใหญ่ เขาจะเป็นผู้พิทักษ์หรือทำลายโอลิมปัส 

ชื่อเรื่อง *เทพองค์สุดท้าย*กล่าวถึง นุ ผู้ซึ่งเป็นผู้เฉลยให้แก่เพอร์ซีย์ในการสนทนาในหนังสือเล่มนี้

thumb|200px|ปกหนังสือต้นฉบับ

หมวดหมู่:เพอร์ซีย์ แจ็กสัน
วนิดา

***วนิดา*** เป็นบทประพันธ์นวนิยายของ วรรณสิริ ตีพิมพ์ในนิตยสารวารสารศัพท์ ว. วินิจฉัยกุลเคยวิเคราะห์ไว้ในในวารสารสมาคมภาษาและหนังสือแห่งประเทศไทย และพิมพ์รวมเล่มในหนังสือ ปากไก่วรรณกรรม ของสำนักพิมพ์ดอกหญ้า เมื่อ พ.ศ. 2537 ว่าวรรณศิริเขียนเรื่องวนิดาโดยดัดแปลงมาจากนวนิยายแปลเรื่อง "โชคมาวาสนาเกื้อ" ซึ่งไม่ทราบชื่อผู้แต่ง ผู้แปลและชื่อหนังสือต้นฉบับ ตีพิมพ์เป็นตอนๆ ในวารสารมิตรสภา เมื่อ พ.ศ. 2450 และมีเนื้อเรื่องคล้ายคลึงกับเรื่อง *[[นิจ]]* (พ.ศ. 2472) ของ หม่อมหลวงบุปผา นิมมานเหมินท์ เนื่องจากมาจากนวนิยายต้นฉบับเรื่องเดียวกัน

## ภาพยนตร์

ภาพยนตร์เรื่อง วนิดา สร้างเป็นภาพยนตร์เมื่อปี พ.ศ. 2496 สร้างโดย ละโว้ภาพยนตร์ นำแสดงโดย สมยศ อินทรกำแหง กับ รัตนาภรณ์ อินทรกำแหง

## ละครโทรทัศน์

ละครเรื่อง วนิดา สร้างเป็นละครโทรทัศน์ครั้งแรกเมื่อปี พ.ศ. 2510 ออกอากาศทางสถานีโทรทัศน์ไทยทีวีช่อง 4  นำแสดงโดย ฉลอง สิมะเสถียร กับ บุศรา นฤมิตร  ฉบับที่ได้รับความนิยมมากที่สุดคือในปี พ.ศ. 2534 นำแสดงโดย ลลิตา ปัญโญภาส และศรัณยู วงษ์กระจ่าง ละครเรื่องนี้ได้รับความนิยมอย่างสูง มีเรติ้งสูงติดอันดับละครที่มีเรตติ้งสูงสุดแห่งปี พ.ศ. 2534 รองจาก สุสานคนเป็น,ความรักของคุณฉุย, ,ริษยา และ สี่แผ่นดิน และยังทำให้กระแสเพลงลูกกรุง สุนทราภรณ์ และการเต้นรำเต้นลีลาศกลับมาได้รับความนิยมขึ้นอีกครั้ง ละครเรื่องนี้เป็นละครเรื่องแรกของสถานีวิทยุโทรทัศน์ไทยทีวีสีช่อง 3 ที่มีการถ่ายทำแบบ ถ่ายไปออนแอร์ไป ซึ่งมีทั้งหมด 45 ตอน และมีการเปิดเผยว่าชุดราตรีและชุดอื่น ๆ ในละครมีการยืมและตัดใหม่รวมแล้วราว ๆ เกือบ 500ชุด และชุดทหารที่ตัดใหม่ทั้งหมดและอีก 7 ชุด และชุดสูทต่าง ๆ อีกมากมาย สมชื่อผู้จัดอลังการดาวล้านดวงอย่าง วรายุฑ มิลินทจินดา วนิดานำกลับมาสร้างใหม่อีกครั้งทางสถานีวิทยุโทรทัศน์ไทยทีวีสีช่อง 3 นำแสดงโดย เจษฎาภรณ์ ผลดี และทักษอร  ภักดิ์สุขเจริญ โดยในครั้งนี้ทางผู้กำกับอย่างยุทธนา ลอพันธ์ไพบูลย์ ได้เพิ่มให้มีฉากน่ารักกุ๊กกิ๊กเหมือนการตูนญี่ปุ่น และเปลี่ยนเนื้อเรื่องบางส่วน จนละครออกอากาศก็ได้รับความนิยมอย่างสูง แถมเสื้อผ้าที่วนิดาใส่ในฉากก็ได้รับความนิยมจนเรียกติดปากว่า เสื้อผ้ายุควนิดา

## รายชื่อนักแสดง

## เพลงประกอบภาพยนตร์
 

## เพลงประกอบละคร
 

## อ้างอิง

หมวดหมู่:ละครโทรทัศน์ไทย
หมวดหมู่:ละครเวที
หมวดหมู่:ละครโทรทัศน์ไทยในปี พ.ศ. 2510
หมวดหมู่:ละครโทรทัศน์ไทยในปี พ.ศ. 2523
หมวดหมู่:ละครโทรทัศน์ไทยในปี พ.ศ. 2534
หมวดหมู่:ละครโทรทัศน์ไทยในปี พ.ศ. 2553
หมวดหมู่:นวนิยายไทย
หมวดหมู่:วรรณกรรมที่สร้างเป็นละครโทรทัศน์
หมวดหมู่:ภาพยนตร์ไทยที่ออกฉายในปี พ.ศ. 2496
หมวดหมู่:ละครโทรทัศน์ช่อง 3
หมวดหมู่:ละครโทรทัศน์ช่อง 4 บางขุนพรหม
หมวดหมู่:ละครโทรทัศน์ช่อง 5
หมวดหมู่:ละครโทรทัศน์ช่อง 9
หมวดหมู่:วรรณกรรมที่สร้างเป็นภาพยนตร์
หมวดหมู่:ละครโทรทัศน์โดยละครไท
หมวดหมู่:ละครโทรทัศน์ที่กำกับโดย ชูศักดิ์ สุธีรธรรม
หมวดหมู่:ละครโทรทัศน์ที่กำกับโดย ยุทธนา ลอพันธุ์ไพบูลย์
หมวดหมู่:ละครโทรทัศน์แนวย้อนยุคไทย
สถานีรถไฟโตเกียว

เป็นสถานีรถไฟหลักของกรุงโตเกียว ตั้งอยู่ในย่านมารูโนอูจิ (丸の内 *Marunouchi*) เขตชิโยดะ หนึ่งในเขตพิเศษของกรุงโตเกียว ประเทศญี่ปุ่น อยู่ใกล้กับพระราชวังหลวง และย่านกินซะ 

สถานีรถไฟโตเกียวให้บริการรถไฟระหว่างเมือง รถไฟท้องถิ่น และรถไฟชิงกันเซ็ง (รถไฟความเร็วสูง) ของกลุ่มบริษัทรถไฟญี่ปุ่น (Japan Railway Group) และรถไฟฟ้าใต้ดินของโตเกียวเมโทร 1 ใน 2 ผู้ให้บริการรถไฟฟ้าใต้ดินของกรุงโตเกียว

สถานีรถไฟโตเกียวเป็นสถานีรถไฟที่มีจำนวนรถไฟระหว่างเมืองเข้าออกคับคั่งที่สุดอันดับหนึ่งของญี่ปุ่น (มากกว่า 3,000 เที่ยวต่อวัน) และมีผู้คนสัญจรผ่านมากที่สุดเป็นอันดับ 5 ของภาคตะวันออกของญี่ปุ่น สถานีรถไฟโตเกียวยังเป็นต้นทางและชุมทางของรถไฟชิงกันเซ็งมากขบวนที่สุด

## เส้นทางรถไฟ
เส้นทางรถไฟที่ให้บริการผ่านสถานีโตเกียว:

*****
**  โทโฮกุชิงกันเซ็ง
**  ยามางาตะชิงกันเซ็ง
**  อากิตะชิงกันเซ็ง
**  โจเอ็ตสึชิงกันเซ็ง
**  โฮกูริกุชิงกันเซ็ง
**  ฮกไกโดชิงกันเซ็ง
**  สายหลักโทไกโด
**  สายอูเอโนะ–โตเกียว
**  สายเคฮิน–โทโฮกุ
**  สายยามาโนเตะ
** สายหลักชูโอ (รวมทั้ง  สายชูโอ (รถเร็ว))
** สายหลักโซบุ (รวมทั้ง  สายโซบุ (รถเร็ว), ลิมิเต็ดเอ็กซเพรส *[[นาริตะเอ็กซเพรส]]*, *[[ชิโอไซ]]*)
**  สายโยโกซูกะ (รวมทั้ง ลิมิเต็ดเอ็กซเพรส *นาริตะเอ็กซเพรส*)
**  สายเคโย
***[[ไฟล์:JR logo (central).svg|20px]] [[JR ตอนกลาง]]**
** 20px (ผ่านเส้นทางซันโยชิงกันเซ็ง ให้บริการโดย JR ตะวันตก)
*** [[โตเกียวเมโทร]]**
**  สายมารูโนอูจิ

## สถานีก่อนหน้า

{{j-rserv|service=*[[ซูเปอร์วิวโอโดริโกะ]]*|col=white|next=|previous=ชินางาวะ

|next=
|next=

{{j-rserv|service=*[[นาริตะเอ็กซเพรส]]*|col=Blue|previous=|next=

## อ้างอิง

## แหล่งข้อมูลอื่น
* JR East map of Tōkyō Station  
* Tōkyō Station (JR East) 
* Tōkyō Station (JR Central) 
* Tokyo Station (Tokyo Metro) 

โตเกียว
โตเกียว
โตเกียว
หมวดหมู่:สิ่งก่อสร้างในเขตชิโยดะ
หมวดหมู่:โครงสร้างพื้นฐานทางด้านการขนส่งที่สร้างเสร็จในปี พ.ศ. 2457
หมวดหมู่:ก่อตั้งในประเทศญี่ปุ่นในปี พ.ศ. 2457
อังกู๊

**ขนมอังกู๊** หรือ **ขนมเต่า** หรือ **อังกู๊ก้วย** (มีการสะกดหลายแบบ; ; เพ็งอิมแต้จิ๋ว: *ang⁵ gu¹ guê²*; *ขนมเต่าแดง*) เป็นขนมของคนเชื้อสายจีน ได้รับความนิยมไปจนถึงอินโดนีเซีย โดยเรียกว่า *กูเวกู* () มีไส้ประกอบด้วยถั่วทอง น้ำตาล นิยมนำมาเป็นเครื่องบวงสรวงในพิธีต่าง ๆ หรือในงานรับขวัญเด็กเกิดใหม่ บางคนเชื่อว่าควรทำพิธีกรรมนี้ก่อนเด็กอายุครบเดือน เพื่อให้เด็กว่านอนสอนง่าย ไม่ดื้อ โดยจะนำขนมที่ถือว่าเป็นสิริมงคลไปไหว้พระด้วยคือขนมเต่า ซึ่งมีความหมายว่า ให้มีอายุมั่นขวัญยืนนั่นเอง

สีพื้นของขนมอังกู๊มีแค่สองสีคือ สีแดงใช้ในงานมงคล และสีขาวใช้ในงานอวมงคล แต่ก็อาจดัดแปลงเป็นสีอื่นได้เช่น สีน้ำตาล สีเหลือง สีส้ม สีเขียว ฯลฯ

## การทำขนมอังกู๊
นำแป้งข้าวเหนียว นวดกับน้ำ น้ำมันพืช น้ำตาล สีผสมอาหารโดยเฉพาะสีแดง นวดให้เข้ากันและนิ่ม ส่วนผสมไส้ นำถั่วทองที่หุงสุกแล้วไปกวนกับน้ำตาลจนแห้ง แล้วจึงนำมาห่อกับแป้งข้าวเหนียว นำไปกดลงในพิมพ์ แล้วนำไปนึ่ง นอกจากสีแดงแล้วสามารถทำได้อีกหลากสีตามความต้องการของผู้ทำ แต่ถ้าเป็นการทำในการอวมงคลไม่ต้องใส่สีให้เป็นสีขาว

## ชนิดของอังกู๊
### อังกู๊แป้งข้าวเหนียว
ข้างในเป็นใส่ถั่วเขียวกวน มี 4 ชนิดหลัก
* **อังกู๊** (紅龜) คือ การปั้นแล้วนำไปกดลงพิมพ์รูปเต่า
* **อังอี๋** (紅丸) คือ อังกู๊แต่ไม่ต้องกดลงพิมพ์ ปั้นเป็นก้อนกลม อังอี๋ แบ่งเป็นขนมอีกหลายชนิด
** ตาเป๋าอาโก้ย คือ อั๋งอี๋ที่ไม่ใส่สีแดง
** ขนมหัวล้าน คือ อังอี๋แต่เป็นอั้งอี๋สีเขียวทำแบบเดียวกับมอจี๋แต่ไม่คลุกแป้ง
* **อังข่าน** คือ อังกู๊แต่นำลงไปกดลงพิมพ์ยาวเป็นรูปเหรียญจีน
* **อังโถ่** (紅桃) คืออังกู๊แต่นำลงไปกดลงพิมพ์ที่ทำเป็นรูปผลไม้มงคล

### อังกู๊แป้งโก๋ (ตั๋วกู๊)
ใช้ในพิธีวันเทศกาลพ้อต่อ เพื่อสักการะพระกวนอิมไต่สือ ทำจากแป้งโก๋ผสมน้ำตาล แล้วออกมาท่าสีแดง ตามขนาดของผู้ที่สั้ง เพราะเชื่อว่าเต่าเป็นสัตว์อายุยืน เวลาทำป่ายปั๋วเสร็จ เจ้าของเต่าจะต้องเลือกว่าจะปล่อย หรือ จะนำกลับ ปล่อยคือบริจาคเต่าตัวนั้นให้ศาลเจ้า หากจะให้อร่อยให้นำไปชุบไข่ทอด


## อ้างอิง

## แหล่งข้อมูลอื่น

หมวดหมู่:อาหารไทยภาคใต้
หมวดหมู่:อาหารอินโดนีเซีย
วนิดา (แก้ความกำกวม)

**วนิดา** อาจหมายถึง
* **[[วนิดา]]** นวนิยายโดยวรรณสิริ
* **[[วนิดา พึ่งสุนทร]]** ศิลปินแห่งชาติ สาขาทัศนศิลป์ (ศิลปสถาปัตยกรรม) ประจำปี พ.ศ. 2546
* **[[วนิดา ตันติวิทยาพิทักษ์]]** นักสิทธิมนุษยชนชาวไทย
* **[[วนิดา นิรมร]]** นักวาดการ์ตูนชาวไทย
* **[[ฟลอเรนซ์ วนิดา เฟเวอร์]]** นักแสดงและนางแบบลูกครึ่งไทย-ฝรั่งเศส
* **[[วนิดา เติมธนาภรณ์]]** (กิฟซี่) นักร้องวง เกิร์ลลี่ เบอร์รี่
เกาะลิเบอร์ตี

thumb|250px|ภาพทางอากาศของเกาะลิเบอร์ตี

**เกาะลิเบอร์ตี** () เป็นเกาะที่ไม่มีผู้อาศัยอยู่ในบริเวณตอนใต้ของเกาะแมนแฮตตัน ของนครนิวยอร์ก สหรัฐ เป็นที่รู้จักจากการเป็นที่ตั้งของอนุสาวรีย์เทพีเสรีภาพ และปัจจุบันได้ขึ้นในทะเบียนสิ่งสำคัญทางประวัติศาสตร์แห่งชาติของสหรัฐ มีพื้นที่ 59,560 ตารางเมตร เป็นทรัพย์ส่วนกลางของรัฐบาลสหรัฐ

ลิเบอร์ตี
ลิเบอร์ตี
ลิเบอร์ตี
หมวดหมู่:ทะเบียนสิ่งสำคัญทางประวัติศาสตร์แห่งชาติ
กรันตูริสโม (แก้ความกำกวม)

**กรันตูริสโม** หรือ **แกรนทูริสโม** (Gran Turismo) อาจหมายถึง

* กรันตูริสโม, ซีรีส์เกมรถแข่ง
** กรันตูริสโม, เกมภาคแรกของกรันตูริสโม
** GT แกร่งทะลุไมล์, ภาพยนตร์ที่ใช้ชื่อภาษาอังกฤษว่า *Gran Turismo*
* แกรนทูริสโม อัลบั้ม ของ เดอะคาร์ดิแกนส์
* แกรนทูริสโม อัลบั้มเดี่ยวชุดแรกของ บุรินทร์ บุญวิสุทธิ์ นักร้องนำวงกรู๊ฟไรเดอร์ส
ฟีดเดอร์

**ฟีดเดอร์** () เป็นวงอัลเทอร์เนทีฟจากเวลส์ ก่อตั้งในปี 1991 โดย แกรนต์ นิโคลัส (ร้องนำ/กีตาร์), ทากะ ฮิโรเสะ (เบส) และ จอน ลี (มือกลอง)

หมวดหมู่:กลุ่มดนตรีสัญชาติเวลส์
หมวดหมู่:กลุ่มดนตรีที่ก่อตั้งในปี พ.ศ. 2534
ลายมือชื่ออิเล็กทรอนิกส์

**ลายมือชื่ออิเล็กทรอนิกส์** (Electronic signature) คือ ข้อความหรือสัญลักษณ์ต่าง ๆ ที่ติดมากับข้อมูลอิเล็กทรอนิกส์ เพื่อระบุถึงตัวบุคคลผู้เป็นเจ้าของลายมือชื่ออิเล็กทรอนิกส์ หรือแสดงตนเป็นเจ้าของของข้อความและรวมถึงการยอมรับในข้อความหรือข้อมูลในอิเล็กทรอนิกส์ด้วย
ตามกฎหมายของไทย **ลายมือชื่ออิเล็กทรอนิกส์**  หมายความว่า อักษร อักขระ ตัวเลข เสียงหรือสัญลักษณ์อื่นใดที่สร้างขึ้นให้อยู่ในรูปแบบอิเล็กทรอนิกส์ซึ่งนำมาใช้ประกอบกับข้อมูลอิเล็กทรอนิกส์เพื่อแสดงความสัมพันธ์ระหว่างบุคคลกับข้อมูลอิเล็กทรอนิกส์ โดยมีวัตถุประสงค์เพื่อระบุตัวบุคคลผู้เป็นเจ้าของลายมือชื่ออิเล็กทรอนิกส์ที่เกี่ยวข้องกับข้อมูลอิเล็กทรอนิกส์นั้น และเพื่อแสดงว่าบุคคลดังกล่าวยอมรับข้อความในข้อมูลอิเล็กทรอนิกส์นั้น 

## อ้างอิง

ธุรกรรมทางอิเล็กทรอนิกส์
หมวดหมู่:เอกสารอิเล็กทรอนิกส์
แมตทิว มอร์ริสัน

**แมตทิว เจมส์ มอร์ริสัน** () เกิดเมื่อวันที่ 30 ตุลาคม ค.ศ. 1978 เป็นนักแสดงและนักร้องชาวอเมริกัน เขาเป็นที่รู้จักในฐานะนักแสดงละครบรอดเวย์และละครออฟบรอดเวย์ หลายเรื่อง เช่น รับบทเป็น “ลิงก์ ลาร์คิน” ในละครบรอดเวย์เรื่อง *Hairspray* และเป็นที่รู้จักมากที่สุดจากการแสดงในซีรีส์ทางช่องฟ็อกซ์ เรื่อง *[[กลี (ภาพยนตร์ชุดทางโทรทัศน์)|Glee]]* (2009–2015) ที่เขาได้รับรางวัลแซตเทิร์น และยังได้รับการเสนอชื่อเข้าชิงรางวัลลูกโลกทองคำและรางวัลเอมมี

## อ้างอิง

หมวดหมู่:นักแสดงอเมริกัน
หมวดหมู่:บุคคลจากรัฐแคลิฟอร์เนีย
วิศวกรรมสังคม

**วิศวกรรมสังคม** () อาจหมายถึง
* **[[วิศวกรรมสังคม (ความปลอดภัย)]]** การได้รับข้อมูลที่เป็นความลับโดยการชักจูงและ/หรือหลอกลวงผู้อื่น
* **[[วิศวกรรมสังคม (รัฐศาสตร์)]]** วิธีการในการมีอิทธิพลต่อทัศนคติและพฤติกรรมทางสังคมที่เฉพาะเจาะจงในระดับกว้าง
## ดูเพิ่ม
* สื่อมวลชน
* การโฆษณาชวนเชื่อ
* เทคโนโลยีสังคม
แมรี สตีนเบอร์เกน

**แมรี เนล สตีนเบอร์เกน** () เกิดเมื่อวันที่ 8 กุมภาพันธ์ ค.ศ. 1953 เป็นนักแสดงชาวอเมริกัน มีผลงานแสดงภาพยนตร์มากกว่า 50 เรื่องในระยะเวลา 30 ปี สตีนเบอร์เกนประสบความสำเร็จจากบท ลินดา ดัมมาร์ ในภาพยนตร์เรื่อง *[[Melvin and Howard]]* ซึ่งทำให้เธอได้รับรางวัลออสการ์และรางวัลลูกโลกทองคำ สาขานำแสดงสมทบหญิงยอดเยี่ยม สตีนเบอร์เกนแต่งงานกับนักแสดงที่ชื่อ เท็ด แดนสัน

## อ้างอิง

หมวดหมู่:นักแสดงสมทบหญิงยอดเยี่ยม รางวัลออสการ์
หมวดหมู่:นักแสดงอเมริกัน
หมวดหมู่:บุคคลจากรัฐอาร์คันซอ
คู่นอนคืนเดียว

**คู่นอนคืนเดียว** หรือ **วันไนต์สแตนด์** () แต่เดิมใช้หมายถึง การแสดงที่เล่นเพียงคืนเดียว โดยมากใช้กับกลุ่มรับเชิญในการออกทัวร์ แต่อย่างไรก็ตามคำนี้ มีความหมายที่เข้าใจกันว่า เป็น คู่นอนคืนเดียว  ระหว่างคนสองคน ไม่ว่าจะเป็นเกิดความสัมพันธ์ในฉับพลัน หรือคาดว่าอาจเกิดความสัมพันธ์ทางเพศหรือด้านความรักในระยะยาวในภายภาคหน้า

## ด้านสังคม
แต่ละคู่ที่มีความสัมพันธ์แบบคู่นอนคืนเดียว โดยทั่วไปมักไม่รู้จักกันมาก่อนหรือรู้จักกันน้อยที่จะทำความรู้จักกัน ก่อนที่พวกเขาจะมีกิจกรรมทางเพศร่วมกัน คู่นอนคืนเดียวต่างจากการมีเพศสัมพันธ์กับคนขายตัว ที่จะเกิดขึ้นโดยไม่ต้องจ่ายเงินและเป็นเพศสัมพันธ์ชั่วคราว คู่นอนคืนเดียวอาจสามารถเป็นการมีเพศสัมพันธ์แบบไม่เป็นปกติและไม่ได้วางแผนมาก่อนของคนสองคน ทั้งคู่อาจจะไม่ได้ติดต่อหรือติดต่อกันน้อย นอกเหนือไปจากการมีเพศสัมพันธ์

ในบางสังคม การมีคู่นอนคืนเดียวอาจถูกมองว่าเป็นพฤติกรรมที่ขัดกับบรรทัดฐานทางวัฒนธรรม หรือศีลธรรม โดยเฉพาะในบริบทที่เน้นคุณค่าทางศาสนา หรือการมีเพศสัมพันธ์ในกรอบของความสัมพันธ์ระยะยาว อย่างไรก็ตาม ในอีกหลายวัฒนธรรมร่วมสมัย โดยเฉพาะในสังคมเมืองหรือกลุ่มวัยรุ่นตอนปลายถึงวัยผู้ใหญ่ตอนต้น การมีคู่นอนคืนเดียวอาจถูกมองว่าเป็นส่วนหนึ่งของพฤติกรรมเชิงสำรวจ หรือประสบการณ์ทางเพศที่ไม่ผูกพัน ซึ่งสัมพันธ์กับแนวคิดเรื่องเสรีภาพทางเพศและอัตลักษณ์ส่วนบุคคล

นักวิจัยพบว่า ความรู้สึกของผู้หญิงที่เป็นคู่นอนคืนเดียวนั้นจะมีผลลัพธ์ด้านลบมากกว่าความรู้สึกของผู้ชาย ความรู้สึกที่ปรากฏด้านลบนั้น พวกเขาอาจรู้สึกกังวลใจเกี่ยวกับความสัมพันธ์ในเช้าวันต่อมา และอาจรู้สึกว่าตัวเองต่ำลง ศ. แอน แคมป์เบล จากมหาวิทยาลัยเดอแรม พูดว่า "ประเด็นที่ผู้หญิงรู้สึกนั้น ไม่ใช่การเจอในระยะสั้น แต่ความจริงคือผู้ชายไม่รู้สึกพอใจในตัวเธอ ผู้หญิงเหมือนรู้สึกขาดความรู้สึกพอใจที่พวกเธอทำกับใครเช่นนี้"

## อ้างอิง

หมวดหมู่:เพศสัมพันธ์ชั่วคราว